钦定古今图书集成/明伦汇编/官常典/第079卷 > 广陵康侯衍
## 钦定古今图书集成/明伦汇编/官常典/第079卷 > 广陵康侯衍

按《魏书阳平王新成传》：“阳平庄王颐弟衍，字安乐，赐
爵广陵侯，位梁州刺史。表请假王，以崇威重。诏曰：‘可
谓无厌求也。所请不合。转徐州刺史。至州病重，帝敕
徐成伯乘传疗疾差，成伯还，帝曰：‘卿定名医，赉绢三
千匹’。成伯辞，请受一千。帝曰：‘《诗》云：‘人之云亡，邦国殄
瘁’。以是而言，岂惟三千匹乎’’？”其为帝所重如此。后所
生母雷氏卒，表请解州。诏曰：“先君馀尊之所厌，《礼》之
明文，季末陵迟，斯典或废。侯既亲王之子，宜从馀尊
之义，便可大功。”后卒于雍州刺史，谥曰康侯。衍性清
慎，所在廉洁，又不营产业，历牧四州，皆有称绩，亡日
无敛尸具。子畅。